สวัสดีคะ คือตอนนี้มีอาการรูสึกเบื่อ เหนื่อย ทั้งที่ตัวเองก็ไม่ได้ทำงานหนัก งานก็ไม่ได้กดดันมาก รู้สึกไม่อยากทำอะไร อยากทิ้งทุกอย่าง ไม่อยากคุยกับใคร อยากอยู่คนเดียว บางที่ก็รู้สึกเศร้าขึ้นมา โดยไม่มีเหตุผล(หรือเราไม่รู้ตัว) เป็นแบบนี้มาสักพักแล้วคะ จนบางทีก็ทิ้งงาน แล้วออกไปเฉยๆ จนมารู้ตัวอีกทีก็พี่ที่ทำงานโทรมาตาม อยากทราบคะ ว่าเราเป็นอะไร
สวัสดีค่ะ อาการเบื่อและเหนื่อยร่วมกับกดดันจากปัญหาในชีวิตนั้นเกิดขึ้นได้กับทุกคนค่ะ แต่หากปัญหานั้นได้รับการแก้ไขไป อาการก็จะค่อยๆดีขึ้นได้ หากยังมีปัญหานั้นเรื้อรัง อาจส่งผลต่อสภาพจิตในระยะยาวทำให้เสี่ยงเป็นภาวะซึมเศร้า โรคซึมเศร้า หรือการเปลี่ยนแปลงทางอารมณ์ได้ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม หากมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อาจเข้าข่ายโรคซึมเศร้า ที่ควรไปพบและประเมินอาการกับจิตแพทย์และรับการรักษาอย่างเหมาะสมต่อไปแนะนำการตั้งสติเพื่อแก้ไขปัญหาที่มี พูดคุยหาทางออกกับผู้ที่เกี่ยวข้องพยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป